Diari Oficial de la Generalitat Valenciana


Sumari del DOGV 5798, del 03-07-2008 (2008/8202)

Licitació. Alienació de la parcel·la E-13 titularitat de la SUMPA, SA, de sòl urbà i ús residencial resultant del Projecte de Reparcel·lació de la Unitat d'Execució número 3 del Pla de Reforma Interior de Santa Rita, classificada i qualificada pel Pla General d'Ordenació Urbana de Paterna i pel Pla de Reforma Interior com a sòl urbà residencial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5798

Data del DOGV
:   03-07-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/8202


Data del document
:   26-06-2008

Organisme emissor
:   Sociedad Urbanistica Municipal de Paterna (Sumpa)

Tipus de document
:   Anunci

Descriptors 

:   * Paterna
    * contracte administratiu

Licitació. Alienació de la parcel·la E-13 titularitat de la SUMPA, SA, de sòl urbà i ús residencial resultant del Projecte de Reparcel·lació de la Unitat d'Execució número 3 del Pla de Reforma Interior de Santa Rita, classificada i qualificada pel Pla General d'Ordenació Urbana de Paterna i pel Pla de Reforma Interior com a sòl urbà residencial. [2008/8202]  
La Societat Urbanística Municipal de Paterna (SUMPA, SA) pretén que a les parcel·les de la seua propietat ubicades en la unitat d'execució número 3 del Pla de Reforma Interior de Santa Rita, es promoga la construcció d'habitatges, garatges, locals i trasters sotmesos a règim de protecció pública, i en concret del tipus d'habitatge protegit per a arrendar de renda bàsica i destinada a veïns de Paterna amb ingressos familiars que no excedisquen de 5,5 vegades l'indicador públic de renda d'efectes múltiples.   
Objecte: l'alienació per mitjà de concurs de la parcel·la E-13 titularitat de la SUMPA, SA, de sòl urbà i ús residencial resultant del projecte de reparcel·lació de la unitat d'execució número 3 del Pla de Reforma Interior de Santa Rita, classificada i qualificada pel Pla General d'Ordenació Urbana de Paterna i pel Pla de Reforma Interior com a sòl urbà residencial.  
Descripció de la parcel·la:  
Característiques tècniques: superfície: 912,30 m², dels quals 141,82 m² són espai lliure privat, i la resta edificables. Ús: residencial. Edificabilitat: 5.888,34 m². Quota de la parcel·la en la unitat d'execució número 3: 0,42721444. Inscrita en el Registre de la Propietat de Paterna, en el tom 2000, llibre 610, foli 120, finca registral 64.650.  
Límits. Accés: carrer del Músic Antonio Cabeza. Fons: avinguda del Mediterrani. Dreta: carrer de les Gavines. Esquerra: parcel·la E-10.  
Preu: el preu base del solar s'establix en 1.620.555,73 € (un milió sis-cents vint mil cinc-cents cinquanta-cinc euros amb setanta-tres cèntims), impostos no inclosos, més la cessió dels baixos de l'immoble a construir a la SUMPA, SA, tancats i lliures de càrregues, i esta assumirà el cost de construcció d'estos, el PEC dels quals no excedirà els 240 €/m².  
Presentació d'ofertes: en el domicili de la SUMPA, SA, siti al carrer Sant Francesc de Borja, número 4, 3r, en el termini de 26 dies comptador des de l'endemà de l'última publicació de l'anunci del concurs que es farà en el Butlletí Oficial de la Província de València i el Diari Oficial de la Comunitat Valenciana.  
Termini d'execució: màxim 24 mesos.  
Documentació: la particular prevista en el plec de bases que regix el concurs.  
Informació: el plec de bases es troba a disposició dels licitadors a les oficines de la SUMPA, SA, i en la seua pàgina web: www.sumpa.es.  
Obertura de proposicions: segons el que establixen els punts 13 i 14 del plec de bases. La data es comunicarà als licitadors per mitjà de fax.  
Paterna, 26 de juny de 2008.- El gerent de SUMPA, SA: Jorge Silvestre Sanchis.